Helmut Roman
Helmut-Ferdinand Roman, ka Helmuth Roman (19. mai 1903 Tallinn – 31. juuli 1962 Stockholm) oli eesti advokaat. Helmuth Roman võttis koolipoisina vabatahtlikult osa Vabadussõjast. 1922. aastal lõpetas ta Tallinna Linna Poeglaste Gümnaasiumi. Aastatel 1922–1926 õppis Tartu Ülikooli õigusteaduskonnas (lõpetas). Ta oli aastatel 1926–1928 vandeadvokaat Alfred Maureri abi ja 1928–1932 vandeadvokaat Rudolf Kuuskmaa abi. 1932. aastast oli ta Tallinnas vandeadvokaat. 1944. aastal põgenes Rootsi, kus lõpetas 1949. aastal Uppsala ülikooli ja seejärel töötas advokaadina Stockholmis.